मुलुकमा संघीयताले ल्याएको प्रादेशिक संसदको पहिलो अधिवेशन सबै ठाउँमा लगभग सकिएका छन। राजधानीमा मात्र हुने संसद गतिविधिलाई यसपटकदेखि जनताले सातओटा प्रदेशमा चश्मदीद गवाहका रुपमा स्वयम् अनुभव गर्न पाए। केन्द्रमा जान नसकेका नेताहरु पनि प्रदेशमा सभासद् भई पहिलो पटक प्रादेशिक संसदका हैसियतमा आफूलाई उभ्याउन सके। यो उनीहरुका लागि र स्वयम् संघीयताका पक्षधर जो सुकैका लागि पनि खुसीको कुरा हो।
